શિનોર ગ્રામ પંચાયતની સીમમાં આવેલ ભાઠામાંથી રેતી ગ્રેવલની ખનિજ ચોરો દ્વારા ટ્રેકટરના ટેલરમાં ભરી ૭થી ૮ ટ્રેકટર છેલ્લા કેટલાક સમયથી રેતી ગ્રેવલની ચોરી કરતા હોવાની ચર્ચાઓ હતી. તા. ૨૨-૧૦-૧૮ ગઇકાલે સાંજે ૪-૩૦ના સમયે ગ્રામ પંચાયતના સત્તાધીશો દ્વારા શિનોર ગ્રામ પંચાયતના ૪ કર્મચારી હખાભાઇ પટેલ, શબ્બીરભાઇ, પ્રકાશ ટંડલ અને કાળુભાઇને ભાઠામાં જઇ તપાસ કરવાનંુ જણાવતા ચારેય કર્મચારીઓ શિનોર નર્મદા કિનારે તપોવન પાસે સીમના ભાટામાં તપાસ કરતા ૪ ટ્રેકટરો ટોલી સાથે જણાઇ આવ્યા હતા.